OPĆINSKA KNJIŽNICA 

HRVATSKA SLOGA GRADAC

Stjepan Radića 1, 

21330 Gradac

Tel. 021 697 366

em: opcinska.knjiznica.hrvatska.sloga.gradac@st.t-com.hr
http:// www.okhsg.hr
PLAN I PROGRAM RADA

OPĆINSKE KNJIŽNICE HRVATSKA SLOGA GRADAC

ZA 2018.g.

Gradac, 2018.g.

SADRŽAJ

1. Uvod

2.Prostor i oprema

3.Ustrojstvo

4. Stručno osoblje

5.Knjižnični fond i korisnici

6. Kulturna događanja
1. Uvod

Polazeći od zakonskih i pod-zakonskih akata koji reguliraju knjižničnu djelatnost, u 2018.g. Općinska knjižnica Hrvatska sloga Gradac ( u daljnjem tekstu Knjižnica) planira obavljati :

· redovite poslove djelatnosti 

- nabavu knjižne građe

- stručnu obradu građe

- smještaj građe

- davanje na korištenje

- vođenje dokumentacije o građi i korisnicima

- tekuće pročišćavanje fonda

· pripremati i održavati aktivnosti bliske knjižničnoj djelatnosti u svrhu ostvarivanja poslanja koje knjižnicu ima kao "treći životni prostor korisnika", odnosno mjesta za učenje, razonodu i zabavu

- radionice za djecu i odrasle

- predavanja, edukacije i promocije i dr.

· suradnja s odgojno-obrazovnim ustanovama, udrugama građana, te pojedincima i volonterima

· suradnja s medijima u cilju informiranja javnosti i promocije

· pohađati stručna usavršavanja zbog stalnog usavršavanja te unapređenja kvalitete usluge

· lobiranje za razvoj knjižnice te aktivno zagovaranje u cilju razvoja i napretka knjižnične djelatnosti u zajednici

Pored redovnog poslovanja Knjižnica će u 2018.g. nastaviti s događanjima dosadašnjim tempom i intenzitetom u skladu s kadrovskim i financijskim mogućnostima.

U 2018. g. ćemo kao i u 2017.g. poticati volonterski rad kao poželjno društveno djelovanje za opću dobrobit te kroz volontiranje ostvariti niz zanimljivih i korisnih suradnji, od  tečajeva stranih jezika do događanja zabavno-edukativnog sadržaja.

Kroz suradnju s odgojno-obrazovnim ( škola, vrtić), kulturnim, udrugama  razvijati ćemo zajedničke programe u cilju napretka kulture života, cjeloživotnoga obrazovanja, zabave i društvene uključenosti općenito.

Dosadašnja iskustva govore da korisnici podržavaju te se rado  odazivaju na programe i događanja u organizaciji knjižnice, stoga ćemo i u 2018.g. nastaviti s aktivnostima te ovisno o mogućnostima, razvijati ih i unapređivati u cilju stalnog poboljšanja knjižničnih usluga.
2. Prostor i oprema
Prostorna i smještajna problematika vjerojatno će biti prisutna i u 2018. godini, što će otežavati izvođenje knjižničnih aktivnosti, ali se nadamo kako ćemo ih uspjeti prevladati uz alternativna rješenja  te potporu i razumijevanje osnivača . U cilju rješavanja ove problematike posvetiti ćemo se proučavanju mogućih rješenja glede novog odgovarajućeg prostora te njegova financiranja.

Veća ulaganja u opremu i inventar u 2018. g. nisu planirana, osim kao zamjena dotrajalih , u slučaju nužnosti te vezano uz tekuće održavanje.

U 2018.g. knjižnica planira pokrenuti projekt „ Male besplatne knjižnice“ u suradnji s drugim mogućim zainteresiranim partnerima te osnivačem, u cilju promocije pismenosti i čitanja, odnosno širenja ponude te razvijanje suradnje i partnerstva kao društvenog pokretača. Konačni cilj ovog projekta je da u svako mjesto na području Općine Gradac dobije minimalno po jednu „Mala besplatna knjižnica“( kućice za slobodan pristup knjigama).

3. Ustrojstvo

Knjižnica svoju djelatnost obavlja kroz  dva odjela:

- odjel za odrasle

- odjel za djecu, na kojem je smještena i mala čitaonica za oba odjela

Odjel za odrasle obavljati će slijedeće poslove: 

· Rad s svim korisnicima ( učlanjivanje, pružanje informacija o građi u knjižnici, posuđivanje građe, upute o korištenju građe i zbirki, upotreba računala, stručna i tehnička obrada građe,  zaštita i smještaj građe, odgovaranje na informacijske upite) te ostali knjižnični poslovi, kao i pripreme za mnogobrojne aktivnosti koje knjižnica organizira kako za postojeće, tako i za potencijalne korisnike u svrhu edukacije, zabave i promidžbe te popularizacije kako knjige i čitanja tako  cjeloživotnog obrazovanja.

· U 2018.g. planiramo ponovo uspostaviti sustav naplate zakasna koji već više od 6 godina nije aktivan, a koji je predviđen Pravilnikom o radu. Naplatom zakasnina planiramo potaći korisnike na odgovornije ponašanje prema građi i knjižnici.

Zbog oskudnog prostora, čitaonicu dijele odrasli korisnici i djeca na dječjem odjelu. Čitaonica raspolaže s 8-10 sjedećih mjesta, a za veća okupljanja pribjegavat ćemo kao i dosada  premještanjem namještaja na taj način stvarati dodatni prostor te mogućim održavanjem događanja van prostorija knjižnice.

Čitaonica na dječjem odjelu služi i za pripremu radionica ( likovnih, literarnih, natjecanja, čitaonica...),  za djecu te odvijanje istih prema kalendaru događanja u 2018.g.
 U 2018. godini planiramo održati 10-15 radionica, ovisno o materijalnim i organizacijskim mogućnostima te događanja za odrasle od kojih izdvajamo "Malu školu talijanskog"( volonterski projekt), „Mama čita“( u sklopu kampanje Čitaj mi), Noć knjižnica i Mjesec hrvatske knjige.

4. Stručno osoblje

Do sada su u knjižnici bile zaposlene dvije osobe na 1.5 radno vrijeme, Đurđica Ujdurović, SSS kao pomoćni knjižničar na puno radno vrijeme i Mandalena Sinković Pavlović,VSS, ravnateljica na pola radnog vremena. 

Zbog isteka mandata ravnateljice, knjižnica je u suglasnosti s osnivačem Općinom Gradac, a prema Standardima za narodne knjižnice u RH (NN58/1999), raspisala novi natječaj za ravnatelja knjižnice, na puno radno vrijeme. Na pristigli natječaj stigla je samo jedna prijava i to dosadašnje ravnateljice, Mandalene  Sinković Pavlović te je ista izabrana za ravnateljicu knjižnice u slijedeće četiri godine.

Knjižnični djelatnici dužni su stručno se usavršavati radi unapređenja kvalitete usluge teshodno navedenom, u 2018. g. planiramo pohađati stručne seminare u organizaciji Hrvatskog knjižničarskog društva, KGZ, Matične službe i drugih, ovisno o temama, potrebama, motivaciji i stvarnim materijalnim mogućnostima .

5. Knjižnični fond i korisnici
4.1. Knjižnični fond
U 2018.g. očekujemo prirast građe kao i dosadašnjih godina s trendom povećanja od 10-20%, što iznosi 600-800 jedinica građe i ovisi o visini sredstava., te se ponovo nadamo  ostvarenju većih materijalnih sredstava od Ministarstva kulture i to u iznosu od 20.000,00kn, što je za 25 % više od prošle godine te podjednakim iznosom od osnivača.

Nabava fonda odvijati će se prema planu nabave utemeljenog na potrebama i željama ( desiderata ) korisnika te preporukama iz  Standardima za narodne knjižnice.

Osim kupnjom, fond knjižnice popunjavati će se i "poželjnim"darovima, knjigama iz otkupa Ministarstva kulture, darovi autora, izdavača, građana ovisno o potrebama knjižnice. Zbog ograničenog prostora knjižnica neće moći prihvaćati sve darove, već samo građu za kojom postoji interes ili se na bilo koji način tiče našeg zavičaja.

4.2. Korisnici
Od ukupno upisanih 415 članova, u 2017.g., obnovljeno članstvo imalo je njih 117. Problematika malog broja korisnika uzrokovana je ponajviše lošom demografskom slikom te starijom populacijom nedovoljno motiviranom za knjigu i čitanje. 

U 2018. g. planiramo ostvariti povećanje od  20% i to bogatim i raznovrsnim sadržajem, ciljanim promocijama i jakim lobiranjem u zajednici te očekujemo podršku i ostalih institucija odnosno zajednice.

U cilju bolje dostupnosti te poticanju na korištenje, knjižnica organizira povremene promotivne besplatne upise kao:

- nagradu za postignuća( npr."najčitač", „ najpjesnik“,…)

- besplatan upis za učenike prvih razreda OŠ( šesta generacija upisa )

- promotivne upise za Dan hrvatskih knjižnica i Noć knjige

- za osobite zasluge

6. Kulturna događanja

Uz redovan rad, u 2018.g. planiramo održati 20- tak događanja od kojih izdvajamo dva najveća, Noć knjige, 22. travnja i Mjesec hrvatske knjige, koji se odvija svake godine od 15.10.-15.11.  u kojem organiziramo dodatnih 10 -tak događanja u cilju popularizacije kako knjige i čitanja tako i knjižnice kao trećeg životnog prostora. 

U prvoj polovici 2018.g. planiramo održati nastavak „Male škole talijanskog“, koju će voditi Marija UJdur, mag. philol. Ital.
 U  Nacionalnu kampanju „Čitaj mi“ planiramo se uključiti s vlastitim programom „ Mama čita“  kako bi ukazali na važnost čitanja u najranijoj dječjoj dobi. Program je zamišljen na način da jednom tjedno organiziramo čitaonice za najmlađe na kojima bi  mame čitale unaprijed dogovoreno štivo uz interaktivne aktivnosti.

Plan za 2018.g. obuhvaća i gostovanje pisaca ukoliko to bude moguće realizirati bez većih troškova s obzirom na ograničen financijski proračun knjižnice, ali i problematiku s nedostatkom prostora.

Osim kulturnih događanja, knjižnica često ustupa svoj „ograničeni“ prostor ( jer na području Gradca ne postoji drugi nekomercijalni prostor dostupan za javne potrebe) i za druga društveno korisna ili potrebna događanja, kao što su besplatni pregled sluha ( Bontech- Split), sastanci HPD Adrion, probe Muške klape Kačić, edukacija i prezentacija udruga i organizacija registriranih izvan općine Gradac, čiji su programi i teme vezani ili bi mogli biti od koristi za lokalno stanovništvo.( npr. edukacija i polaganje certifikata za održivu uporabu pesticida, sastanci izbornog povjerenstva uoči izbora, prezentacija energetskih certifikata, prezentacija programa socijalnog turizma…).

Kalendar događanja i aktivnosti u knjižnici u 2018.g.
Planirana događanja u 2018.g.:
Siječanj:
·  Početak tečaja talijanskog jezika, siječanj-travanj ( volonterka- Marija Ujdur, mag. philol.ital)

· Origami radionica (10.1.), voditeljica Tena Zmijarević
Veljača:
       -      Gostovanje autorice Duške Mušić ( zbirke "Valumzi" i "Mamac za lignju")
       -      Radionica izrade sapuna
· Uključivanje u nacionalnu kampanju „Čitaj mi“/ „Mama čita“

· Obilježavanje Međunarodnog dana darivanja knjiga/ Valentinovo
· Predavanje  Tarre Barat, Alkalno za zdravlje
Ožujak:
· Likovna radionica/ Dan žena (8.3.)

· Obilježavanje svjetskog dana pripovijedanja (20.3.)

· Obilježavanje svjetskog dana šuma (21.3.)

· Obilježavanje Svjetskog dana voda (22.3.)
Travanj:
· Međunarodni dan dječje knjige (2.4.)

· Radionica uoči Uskrsa

· Noć knjige ( 22.travnja), Dan planete Zemlje
Svibanj:
· Radionica uoči Majčinog dana (13.5.)
· Gostovanje
Lipanj:
· Obilježavanje Svjetskog dana zaštite okoliša (5.6.)

· Dan očeva ( 17.6.)
Srpanj:  Pauza
Kolovoz: Pauza
Rujan:
· Obilježavanje Svjetskog dana pismenosti
Listopad:
· Mjesec hrvatske knjige( 15.10.-15.11.)
Studeni:
· Mjesec hrvatske knjige

· Ćakulaonica- projekt u suradnji s OŠ Gradac

· Dan hrvatskih knjižnica (11.11.)
Prosinac:
· Radionice uoči Sv. Nikole, Sv. Lucije

· Božićne radionice

Tečaj talijanskog jezika trajati će od siječnja 2018.- travnja 2018.g., a voditeljica tečaja je Marija Ujdur, mag.philo.ital .

Gostovanja u knjižnici ćemo organizirati u skladu s interesima korisnika te pristupačnosti autora.

Uključivanjem u nacionalnu kampanju „Čitaj mi“ u organizaciji HKD-a, pridružujemo se aktivnom zagovaranju čitanja naglas, posebice u ranom dječjem uzrastu s programom „Mama čita“. 

Likovne i stvaralačko- kreativne radionice održavati ćemo uz prigodne datume prema kalendaru događanja, ( voditeljica , Mandalena Sinković Pavlović i mogući dobrovoljci)

U sklopu projekta Zelena knjižnica u organizaciji Društva bibliotekara Istre priključiti ćemo se prigodnim obilježavanjem Svjetskog dana voda, Dan planete Zemlje, Svjetskog dana zaštite okoliša u cilju jačanja ekološke svijesti ljudi .

Najbrojnija događanja odvijati će se u Mjesecu hrvatske knjige ( 15.10.-15.11.), kada ćemo kroz razne aktivnosti za djecu, mlade i odrasle organizirati susrete, čitanja i druženja u cilju promocije i popularizacije knjige i knjižnice.

Sva kulturna događanja bit će objavljena na oglasnoj ploči knjižnice (ispred knjižnice) Facebook profilu knjižnice kao i web stranicama te oglašena putem lokalnog medija, Makarske kronike i RMR-a.

Klasa: 612-04/18-01/02

Ur broj: 2147/04-23-18-01

U Gradcu, 02.siječnja 2018.g.

                                                                               ______________________________________
                                                                               Mandalena Sinković Pavlović, ravnateljica

Dostaviti:

1. Općina Gradac

2. Matična služba Split

3. Pismohrana
